Το ***Survivor Ελλάδας*** (αγγλικά: ***Survivor Greece***) είναι η ελληνική εκδοχή του ομώνυμου ριάλιτι επιβίωσης και είναι βασισμένο στην πρωτότυπη εκδοχή Expedition Robinson (αποστολή Robinson) που προβάλλεται στη Σουηδία. Στην Ελλάδα προβλήθηκε για πρώτη φορά το 2003 και μέχρι σήμερα έχουν προβληθεί 11 κύκλοι.

Ιστορικό
--------

Οι κύκλοι 1 έως 4 προβλήθηκαν από το Mega, το διάστημα 2003-2006, καθώς και το 2010, τότε με αλλαγμένο εντελώς τον τίτλο ως *Παταγονία: Η άκρη του Κόσμου*, το οποίο δεν είχε την αναμενόμενη τηλεθέαση, και ολοκληρώθηκε πολύ γρήγορα. Έκτοτε μετά την ολοκλήρωση της Παταγονίας, το Mega αποφάσισε τελικά και εγκατέλειψε οριστικά το πρότζεκτ του Survivor, κυριότερα για οικονομικούς λόγους, ενώ τότε το κανάλι σταμάτησε και όλες τις ακριβές παραγωγές, και περιορίστηκε σε πιο φθηνά προγράμματα.

Στις αρχές του 2017, ανακοινώθηκε, ότι τα αποκλειστικά δικαιώματα του reality, τα αγόρασε η τηλεόραση του ΣΚΑΪ, ο οποίος μετέδωσε τον πέμπτο κύκλο, ενώ παράλληλα το Survivor Ελλάδας, επανήλθε μετά από 7 χρόνια απουσίας στους τηλεοπτικούς δέκτες με διαφορετική συνταγή. Λόγω υψηλής αποδοχής και τηλεθέασης από το κοινό, το παιχνίδι συνεχίστηκε και με έκτο κύκλο το 2018, έβδομο κύκλο το 2019 και όγδοο το 2020-2021. Ωστόσο, ο έβδομος και ο όγδοος κύκλος δεν είχαν την αναμενόμενη επιτυχία στους πίνακες τηλεθέασης, με τον σταθμό να σκέφτεται ακόμα και την οριστική διακοπή του ριάλιτι. Ωστόσο, στις 8 Ιανουαρίου 2023 ξεκίνησε νέος κύκλος του ριάλιτι με την all star εκδοχή του. Στην Κύπρο, το Survivor προβλήθηκε ανελλιπώς, από το 2017, από τον τηλεοπτικό σταθμό SIGMA, κατόπιν επίσημης συνεργασίας ταυτόχρονα με τον ΣΚΑΪ στην Ελλάδα.

Την παρουσίαση των πρώτων δύο κύκλων ανέλαβε ο τηλεπαρουσιαστής Γρηγόρης Αρναούτογλου, του τρίτου κύκλου ο ηθοποιός Κωνσταντίνος Μαρκουλάκης, του τέταρτου ο ηθοποιός Γιάννης Αϊβάζης και από τον πέμπτο έως τον έβδομο ο τηλεπαρουσιαστής Σάκης Τανιμανίδης. Σημερινός, παρουσιαστής από τον 8ο κύκλο και έπειτα, είναι ο Γιώργος Λιανός, ο οποίος αποτέλεσε συμπαρουσιαστής, του έκτου και του έβδομου. Οι δυο πρώτοι κύκλοι γυρίστηκαν στη Μαλαισία, ο 3ος στον Παναμά, ο 4ος στην Αργεντινή, ενώ από τον 5ο κύκλο, μέχρι και σήμερα, στη Δομινικανή Δημοκρατία.

Επισκόπηση εκπομπής
-------------------

| Κύκλος/Έτος | Πρεμιέρα | Τελικός | Κανάλι | Τόπος διεξαγωγής | Νικητής | Επιλαχών | Έπαθλο | Παρουσίαση |
| --- | --- | --- | --- | --- | --- | --- | --- | --- |
| 1 (2003) | 18 Σεπτεμβρίου 2003 | 28 Δεκεμβρίου 2003 | MEGA | Μαλαισία | Ευαγγελία Δερμετζόγλου | Νίκος Λαμπρινάκης | 200.000 € | Γρηγόρης Αρναούτογλου |
| 2 (2004) | 26 Σεπτεμβρίου 2004 | 28 Δεκεμβρίου 2004 | Κωνσταντίνος Χριστοδουλάκης | Άννα Μαζούρ |
| 3 (2006)1 | 23 Σεπτεμβρίου 2006 | 28 Δεκεμβρίου 2006 | Παναμάς | Ντέρια Ντουρμουσλάρ | Αμφικράτης Ζαχαριάδης | 250.000 € | Κωνσταντίνος Μαρκουλάκης |
| 4 (2010)2 | 15 Φεβρουαρίου 2010 | 2 Ιουνίου 2010 | Παταγονία | Βαγγέλης Γερασίμου | Κλεάνθης Κοκτσίδης | 150.000 € | Γιάννης Αϊβάζης |
| 5 (2017) | 13 Φεβρουαρίου 2017 | 5 Ιουλίου 2017 | ΣΚΑΪ | Δομινικανή Δημοκρατία | Γιώργος Αγγελόπουλος | Μάριος Πρίαμος Ιωαννίδης | 100.000 € | Σάκης Τανιμανίδης |
| 6 (2018) | 21 Ιανουαρίου 2018 | 13 Ιουλίου 2018 | Ηλίας Γκότσης | Κατερίνα Δαλάκα | Σάκης ΤανιμανίδηςΓιώργος Λιανός |
| 7 (2019)1 | 2 Φεβρουαρίου 2019 | 30 Ιουνίου 2019 | Κατερίνα Δαλάκα | Δήμητρα Βαμβακούση |
| 8 (2021) | 27 Δεκεμβρίου 2020 | 5 Ιουλίου 2021 | Σάκης Κατσούλης | Ηλίας Μπόγδανος | Γιώργος Λιανός |
| 9 (2022) | 26 Δεκεμβρίου 2021 | 6 Ιουλίου 2022 | Στάθης Σχίζας | Άρης Σοϊλέδης |
| 10 (All Star, 2023) | 8 Ιανουαρίου 2023 | 11 Ιουλίου 2023 | Σάκης Κατσούλης | Νίκος Μπάρτζης |
| 11 (2024) | 7 Ιανουαρίου 2024 | *Θα ανακοινωθεί* | *Θα ανακοινωθεί* | *Θα ανακοινωθεί* |

1. **^**  Ο 3ος κύκλος προβλήθηκε, το 2006, από το MEGA και ο 7ος κύκλος, το 2019, από τον ΣΚΑΪ με τον ίδιο τίτλο: **Survivor Ελλάδα - Τουρκία**. Η κάθε χώρα είχε τον δικό της παρουσιαστή.
2. **^**  Ο 4ος κύκλος (γνωστός και ως **Survivor: Παταγονία**) προβλήθηκε, από το MEGA, με τον τίτλο **Παταγονία - Η άκρη του κόσμου**.
3. **^**  Στον 7ο κύκλο υπήρξαν 2 νικητές, ένας για την Ελληνική πλευρά του παιχνιδιού και ένας για την Τουρκική.

Παραπομπές
----------

1. ↑  «Survivor 2021: Κλειδώνει ο Λιανός – Όλοι οι διάσημοι». *Youfly*. 14 Δεκεμβρίου 2020. Ανακτήθηκε στις 12 Ιανουαρίου 2021.